‏- סדרה מקורית של NETFLIX -
‏"ברון יקר."
‏קדימה, בחורים!
‏"עמיתיי היקרים."
‏אדוני.
‏"החלק הראשון של סיורנו נמצא בעיצומו."
‏עמוד נוח.
‏"הדוכס ואני הגענו בטיסה ‏והצטרפנו ליכטה במומבסה."
‏מה שלומך? ‏-טוב מאוד, אדוני.
‏"משם הפלגנו אל ציילון ‏דרך איי סיישל השמימיים.
‏חלפנו על פני מדינות מלאיה היפהפיות ‏והמשכנו אל עבר גינאה החדשה.
‏מאחר שהדוכס אינו חובב טקסים
‏ומעדיף ספורט ותחרויות ‏על פני ארוחות ערב ונאומים,
‏בכל מקום שביקרנו בו ‏ערכנו מעין אולימפיאדה קטנה משלנו."
‏קדימה, בחורים!
‏"ישנם כמה ספורטאים מוכשרים על הסיפון,
‏אצנים, חותרים, כדורגלנים,
‏והבסנו את המקומיים ‏כמעט בכל מקום שאליו הגענו,
‏אך חוששני שבגינאה החדשה ‏פגשנו ביריב הראוי לנו."
‏קומו!
‏"למרבה המזל, תמיד ישנו קריקט..."
‏קדימה, אלדריץ'!
‏"ענף שבו לבטח נשיג את נקמתנו..."
‏פסילה!
‏ערעור! ‏-יש!
‏"בעיקר משום שבגינאה החדשה ‏זה ענף ספורט לא מוכר.
‏ההרפתקאות ממשיכות בשעות הלילה.
‏בסיורים מלכותיים בעבר, בנוכחות המלכה,
‏הערבים כללו אירועים מנומסים ‏שבהם כולם התנהגו למופת.
‏לא הפעם.
‏פיליפ, כפי שכולכם יודעים, ‏מבלה באותו הלהט שבו הוא עובד,
‏והוא אף פעם לא מסרב להנאות.
‏ובגינאה החדשה, כך מתברר, ניאוף אינו קיים!
‏מצפים מגברים לעשות כרצונם.
‏נדמה לי שבסוף הסיור הזה ‏נוכל להעריך בצורה מדויקת
‏היכן נמצאות הנשים הטובות בעולם.
‏בינתיים אוכל לספר לכם
‏שהנשים בגינאה החדשה ‏מתוקות יותר מנשות ציילון
‏ומשתוות לאלה של מלאיה!
‏אני חולק עמכם את הסודות הללו בתום לב.
‏התוכן מוכרח להישאר סודי ‏כשאר הגילויים הנחשפים במועדון שלנו.
‏תשעים אחוזים מהקצינים על הסיפון נשואים
‏ויהרגו אותי אם ידעו מה אני כותב!
‏אסור בתכלית האיסור לגלות דבר וחצי דבר.
‏מה שקורה במהלך הסיור נשאר בסיור!
‏אך היו בטוחים שאמשיך לעדכן אתכם ‏בנוגע להרפתקאותינו בעתיד.
‏אני חש שיהיה זה סיור מסעיר ומלא התרחשויות.
‏שלכם, חברכם למועדון, מייק!"
‏- חברת גברים -
‏- חוק, לא מלחמה -
‏- לא ללחימה בסואץ! -
‏אנו שמים מבטחנו במעמד השולט!
‏אנו מפקידים בידיהם את המדינה האדירה הזאת!
‏ומה הם עושים?
‏כיצד הם גומלים לנו על האמון הזה?
‏הם מובילים אותנו אל מלחמה לא חוקית ‏בתואנות שווא!
‏עסק ביש מחפיר ושקרי!
‏רוצחים!
‏אתה! מה זה צריך להיות? בושה וחרפה!
‏גוררים את כולנו אל האבדון! חלאות!
‏- בריטניה מושפלת -
‏הפלישה הייתה אסון. ‏העצרת הכללית של האו"ם זועמת,
‏כך גם האמריקנים.
‏אי לכך נאלץ ראש הממשלה שלנו
‏להכריז על הפסקת אש ועל נסיגה מידית.
‏ללא כיבוש תעלת סואץ.
‏אכן. ‏-אם כך, הכול היה לשווא?
‏לא, גרוע מ"לשווא".
‏מבחינה כלכלית, ‏התרוקנות יתרת המטבע הייתה הרסנית כל כך
‏שכעת אנו ניצבים לפני ביקוש עצום ללירה.
‏מצב האנרגיה חמור באותה המידה.
‏דווח על רכישות מתוך בהלה בתחנות הדלק
‏ואנו צופים שיהיה עלינו ‏להגביל את קצבות הדלק בעוד החורף קרב.
‏לא תהיה זו הגזמה לומר שזה השבוע ‏הגרוע ביותר שעבר על המדינה מאז 1939.
‏השלום והקונצנזוס שהותיר אביך היקר ‏נעלמו כלא היו
‏ושמנו הטוב כאנשים הגונים וישרים ‏בענייני מדיניות חוץ
‏נופץ לרסיסים.
‏מה קרה?
‏הדוכס מאדינבורו ממתין על הקו, הוד מעלתה.
‏אללי, זה חדש.
‏מגינאה החדשה, גברתי.
‏סליחה, סלחו לי. ‏-כן, כמובן.
‏מסרי לו ד"ש. ‏-דרישת שלום.
‏הלו?
‏שלום. שלום, פיליפ.
‏הלו? את שומעת אותי?
‏כן, כן, אני שומעת אותך.
‏אני לא שומע אותך.
‏את שומעת אותי?
‏כן. אני שומעת אותך.
‏הלו?
‏אליזבת?
‏את שומעת אותי?
‏פיליפ.
‏אנחנו מוכנים לקראתך, אדוני.
‏טלפונים ארורים.
‏חפצים מקוללים. ‏-לכן אני עצמי לא טורח.
‏התכנסו על הסיפון לקראת נאום הבוקר.
‏עמוד נוח, רבותיי.
‏יצאנו להרפתקה שלנו רק לפני שבועיים,
‏אך כבר כיסינו מרחק של כמעט 32,000 ק"מ
‏בעודנו מסיירים בפינות העולם המרוחקות ביותר
‏בניסיון לשקם את שמה הטוב של מדינתנו,
‏שאותו הורסים הפוליטיקאים שלנו בזה הרגע.
‏ברצוני להודות לכל אחד ואחד מכם ‏על המקצוענות
‏ועל המשמעות שהפגנתם. כולכם הייתם נפלאים.
‏כלומר, כולם למעט נבחרת הכדורגל
‏שההגנה העלובה שלה
‏והיעדר מגן שמאלי טבעי
‏הובילו לתבוסה משפילה מול "מועדון החובלים",
‏דווקא מולם, לעזאזל, בפורט סווטנהאם!
‏אוסיף ואומר אם יורשה לי, אדמירל...
‏כן, אדוני.
‏מבחינה אישית שמחתי מאוד לחזור לים.
‏הצי המלכותי תמיד היה חלק מיוחד מאוד בחיי
‏ובלבי, ללא ספק.
‏הנאות כה מעטות בחיים מתעלות ‏על שירות בספינה שכזו.
‏לכן גם כה קשה לעזוב,
‏אך עם זאת עליי לעזוב ולטוס למלבורן ‏כדי לפתוח את האולימפיאדה שם,
‏להתנהג יפה ככל האפשר,
‏ללחוץ ידיים, להשתתף בכמה השקות.
‏זה יהיה גיהינום, אני מבטיח לכם,
‏ואספור את הדקות עד שתבואו לאסוף אותי שוב
‏ונוכל להמשיך בהרפתקה הנפלאה שלנו.
‏אך בינתיים, התנהגו יפה,
‏הישארו בכושר
‏ואל תשתו את כל הבירה הארורה.
‏תודה, אדוני.
‏כל הכבוד, בחורים. כל הכבוד, ידידי.
‏איזה יופי. תודה רבה.
‏כל הכבוד. כל הכבוד. כל הכבוד.
‏העניין הזה עם תעלת סואץ מדכא כל כך.
‏- בריטניה מושפלת -
‏אם כך, אל תקרא עליו.
‏אני לא שולט בזה. מה הם חשבו לעצמם?
‏רוצה להציץ בלוח הזמנים? ‏-הוא יעודד אותי?
‏סביר להניח שלא.
‏ביטלתי אי אילו אירועים שיכולתי, ‏אבל לוח הזמנים עדיין עמוס מאוד.
‏מתחילים בביקור במכרה האורניום ‏בטריטוריה הצפונית.
‏איזה כיף. ‏-מצעדי החקלאות בסידני,
‏משם ממשיכים לכנס ארגון השירות ‏של האימפריה הבריטית בקנברה,
‏ולבסוף, מסיבות גן בבית הממשלה.
‏אושר צרוף. ‏-אבל,
‏ניסחתי נאום יפה שתוכל ללמוד בעל פה
‏ולשאת בכל אחד מהאירועים האלה.
‏אוסטרליה.
‏השם עצמו מעלה דימויים כה רומנטיים
‏של קדמה, של שאפתנות ושל הזדמנויות.
‏אומרים שהסימן המייצג של כל אומה אדירה ‏הוא המסע
‏שאותו עברה בדרכה לתהילה,
‏ואוסטרליה עברה מסע שלא ייאמן.
‏אני מבין. אם כן, זה הכור.
‏מהרגע שבו החוקרים האירופאים הראשונים ‏מצאו עצמם על חופייך
‏ספגת קשיים ורגעי משבר לרוב.
‏אומות תלותיות ממך היו נכנעות
‏ומבקשות את תמיכתה של האומה האם,
‏שהייתה פעם חלק בלתי נפרד מהממשל.
‏אבל אוסטרליה שעטה קדימה.
‏כנופה הסלעי, הנקמני לעתים,
‏אוסטרליה הפגינה כוח אמיתי, סתגלנות אמיתית.
‏בצורה מעוררת הערצה
‏פיתחת כל היבט בחייך ובתרבותך,
‏ובתוך 200 שנים בלבד, ‏נהיית לציוויליזציה ייחודית משל עצמך
‏ואני בטוח שהיא תהיה אחת האדירות ‏שהעולם ראה אי פעם.
‏אוסטרליה!
‏נאום מצוין.
‏תודה לך.
‏שמה הלן קינג.
‏בת 29, כותבת ב"דה אייג'",
‏אחד העיתונים הנחשבים ביותר כאן.
‏היא ביקשה להיפגש איתך.
‏בוא נפגוש אותה.
‏בשביל מה?
‏ריאיון.
‏חשבתי שהחלטנו לא להתראיין.
‏נכון, אבל במקרה שלה, ‏אני שוקל לחרוג מהחלטתי.
‏ראית איך היא הביטה בי? ‏-כן.
‏אני חושב שלא דמיינתי את זה. ‏ג'נטלמנים מבחינים בדברים כאלה.
‏לא.
‏ישנה גם העובדה שהיא עקבה ‏אחר כל שלב בסיור שלנו... לא.
‏אני חושב שאפשר לקבוע בוודאות ‏שהיא חברה, לא אויבת.
‏המכונית שבה נוסע הוד רוממותו,
‏הדוכס מאדינבורו,
‏עושה את דרכה על המסלול האדום הנפלא
‏באחר צהריים נעים זה במלבורן.
‏הקהל נרגש לקבל הצצה ראשונה בדוכס
‏שכפי שנמסר, ‏נהנה מאוד משהותו כאן באוסטרליה.
‏ממש בעוד רגע נתחיל, ‏כשהדוכס יתפוס את מקומו בתא הכבוד המלכותי.
‏אני מכריז על פתיחת ‏המשחקים האולימפיים במלבורן
‏וחגיגות האולימפיאדה ה-16 של העידן המודרני.
‏הוא נראה מאושר.
‏לשם שינוי.
‏הדוכס מחייך למשמע ‏מחיאות הכפיים הסוערות והתשואות הרועמות...
‏כן. מאושר מאוד. ‏-של הצופים הנרגשים
‏המהדהדות סביב האצטדיון הצפוף.
‏תוכלי להודות לי על כך. זה היה רעיון שלי.
‏תמיד ידעתי שיהיה רעיון טוב ‏להניח לו להתבלט לבדו.
‏איזה רגע מופלא.
‏כן. תודה, אימא.
‏ביוון העתיקה, הבשורה על פתיחת המשחקים
‏נעשתה בעזרת הפרחת יונים,
‏וכך גם היום.
‏מוכנים?
‏כן. ‏-כן.
‏גברת פרקר. ‏-כן.
‏מכאן, בבקשה. ‏-חכו כאן.
‏גברת פרקר. איך אפשר לעזור לך?
‏אני רוצה להיפרד מבעלי. יתרה מזאת, להתגרש.
‏אם יורשה לי לשאול, באיזו עילה? ‏-העובדה שאני אף פעם לא רואה אותו.
‏היעדרות אינה עילה חוקית לגירושים.
‏הזנחה?
‏גם לא זה, לדאבוני. ‏תזדקקי לאחת משלוש העילות הרציניות:
‏בגידה, התנהגות לא הגיונית או אי שפיות.
‏אני די בטוחה שהוא בגד בי.
‏נזדקק לראיות.
‏זה יהיה לא קל,
‏בגלל העבודה שלו.
‏מייק עובד אצל הדוכס מאדינבורו. ‏-באיזה תפקיד?
‏המזכיר האישי שלו.
‏אני מבין.
‏הוא גם החבר הקרוב ביותר שלו. ‏ממש אי אפשר להפריד ביניהם.
‏את בטוחה לגמרי בקשר לזה?
‏גירושים עלולים להותיר אישה בבידוד מה.
‏המצב עשוי להשתפר אם תעלימי עין.
‏אני נוטה לחשוב שזה תמיד ‏הפתרון הטוב ביותר בעבור כולם.
‏הדשא של השכן לרוב אינו ירוק יותר.
‏אחזור אליך כשיהיו ברשותי ראיות.
‏אתה נוטל פטידין? ‏-כן.
‏מה בנוגע לפנוברביטון?
‏כן, אני נוטל פנוברביטון, אבל הוא לא פועל.
‏אני זקוק לתרופה חזקה יותר.
‏אין תרופה חזקה יותר.
‏- טבליות פנטוברביטל -
‏מבחינה פרמקולוגית, ‏באמת עשינו כמיטב יכולתנו.
‏צר לי ביותר על מצבך, אדוני ראש הממשלה,
‏ואני בהחלט מבינה את הצורך שלך במנוחה,
‏אבל לאור האתגרים שהמדינה ניצבת לפניהם,
‏אינך חש שמוטלת עליך אחריות
‏לבצע את חובותיך לעוד קצת זמן?
‏שאלתי את הרופא את אותה השאלה, גברתי, ‏אבל הוא התעקש.
‏הוא חש שאני נמצא על סף הסבילות האנושית.
‏אבל המדינה תהיה בידיים טובות.
‏מר בטלר יתפוס פיקוד בעת היעדרי.
‏מר הד יפקח על נסיגת כוחותינו ממצרים
‏ומר מקמילן יפקח על... המצב הכלכלי.
‏משבר כלכלי.
‏לכמה זמן תיעדר להערכתך?
‏לא זמן רב, גברתי.
‏כמה שבועות.
‏אני מניחה שתמיד אפשר יהיה ‏ליצור איתך קשר בהתראה קצרה.
‏אני תמיד נוהגת כך עם המזכירות הפרטיות שלי.
‏נכון שאינני נמצאת כאן, ‏אבל וינדזור אינה רחוקה.
‏וגם נורפולק.
‏הוא במחוז דורהם, נכון?
‏בית משפחתך.
‏ג'מייקה, גברתי.
‏בית משפחתך?
‏המקום שאליו המליץ לי הרופא לנסוע.
‏הוא בפירוש הורה על ג'מייקה?
‏הוא בפירוש הורה על שמש, שמש טרופית.
‏הוא אמר שהוא חש שחיי תלויים בכך.
‏מה הוא היה רושם לכל שאר האנשים, לדעתך?
‏ראש הממשלה.
‏הוד מעלתה.
‏סליחה! סליחה!
‏את עובדת כאן, נכון?
‏ב"מועדון יום חמישי" כמלצרית?
‏מי שואלת? ‏-שמי איילין.
‏יש לך רגע?
‏איך אפשר לעזור לך?
‏אני רוצה שתגלי לי מה קורה... בפנים.
‏את עיתונאית או משהו? ‏-לא, זה לא משהו כזה.
‏רק רעייתו של אחד החברים ואם ילדיו.
‏אולי את מכירה אותו. שמו מייק.
‏יש המון אדונים.
‏מייק פרקר.
‏את כן מכירה אותו, נכון?
‏מייק היה דואג לכך. את בדיוק הטיפוס שלו.
‏הביטי, יום אחד גם את תהיי נשואה
‏ואני בהחלט מקווה שתבחרי כראוי.
‏אבל אם לא כך יהיה, ותפגשי גבר שיאמלל אותך,
‏אז כאישה, אאחל לך
‏שתהיי מסוגלת לעזוב את הגבר הזה ‏בקלות וללא כאב.
‏לכן אם תוכלי לספר לי משהו ‏שיקל את עזיבתי...
‏צר לי, גברת פרקר, ‏אבל איני יודעת דבר על אודות בעלך.
‏הנה הכתובת ומספר הטלפון שלי. ‏-סליחה, תנו לי לעבור.
‏רק...
‏אם תיזכרי במשהו.
‏- גברת איילין פרקר -
‏אנחנו זקוקים לעוד שני מרטיני. ‏-בסדר.
‏לילי! לילי! לילי!
‏מרטין. ‏-יש לך רגע, מייקל?
‏נדמה לי שזה חשוב.
‏היכנס.
‏אבקש ממך להסביר לי שוב.
‏כן. מקור השמועה הזאת אכן מסתורי למדי.
‏אחותך. ‏-גיסתי.
‏סעדה ארוחת צהריים בחברת דודתה, ‏שזה עתה בילתה את סוף השבוע ב...
‏טירת צ'מונדי.
‏שבה אחד האורחים היה השותף לברידג'...
‏טניס.
‏של עורך הדין שאותו פגשה איילין פרקר.
‏נדמה לי שזהו זה.
‏זו כבר מחצית בריטניה.
‏וכל האנשים האלה יודעים כעת ‏שגברת פרקר מעוניינת להתגרש.
‏כן.
‏זה מצער.
‏יהיה קשה להסתיר את זה.
‏מהן תלונותיה של גברת פרקר?
‏הזנחה, התנהגות לא הגיונית ו...
‏בגידה.
‏אלה רק חשדות של רעיה, לא משהו מבוסס,
‏אבל למיטב ידיעתי הוזכר במפורש ‏מועדון ארוחת צהריים
‏שאותו סגן המפקד פרקר והדוכס מאדינבורו...
‏אל תגיד לי. פוקדים לעתים תכופות.
‏האמת היא שהם חברים מייסדים בו.
‏תשגיח על העניין הזה למעני, טוב, מרטין?
‏מקרוב.
‏שלושה עותקים בבקשה, ג'יין. ‏-בהחלט.
‏תודה.
‏בבקשה. ‏-גברתי.
‏בזהירות. ‏-תודה.
‏אתה מוכן, אדוני? ‏-בהחלט.
‏הוד רוממותו, הדוכס מאדינבורו.
‏תודה על שהסכמת לפגוש אותי, אדוני. ‏-בשמחה רבה.
‏ובכן... תתאזר בסבלנות ‏בזמן שאניח את חפציי ואתארגן.
‏בבקשה. ‏-תודה.
‏אניח כאן מיקרופון. ‏-אפשר לעזור?
‏לא, זה בסדר, תודה.
‏טוב, נראה לי שזהו זה.
‏כן, טוב, אני... אניח לשניכם, אם כך.
‏תודה, מייקל. שבי נא.
‏תודה.
‏אני מוכן כשאת מוכנה.
‏ובכן, אי אפשר להתחיל מבלי להעיר
‏על המצב במצרים ועל התגובה הבין-לאומית.
‏מדוע?
‏הפגנות ענק ברחובות לונדון,
‏אידן מתקפל עקב הלחץ הבין-לאומי ‏וקורא להפסקת אש.
‏אינך סבור שזה רגע משמעותי למדי למדינה שלך?
‏אולי, אבל אין בכוונתי להעיר על כך.
‏למה לא? ‏-זה לא התפקיד שלי,
‏זה לא מה שעושים ‏אלה הנמנים עם משפחת המלוכה.
‏אבל בוודאי יש לך מחשבות על כך.
‏כמובן, אני לא צמח, אבל...
‏מחשבותיי בנושאים כאלה הן עניין פרטי.
‏אי אפשר שלא לתהות ‏מה יהיה מעמדה של בריטניה בעולם.
‏אני בטוח שבריטניה תהיה בסדר.
‏לי נראה שבריטניה הושפלה בצורה פומבית.
‏כאדם בעל דעות פרוגרסיביות באופן מפתיע,
‏זה בוודאי מטריד אותך.
‏יש לי דעות פרוגרסיביות?
‏אתה לא סבור כך?
‏שידור ההכתרה בטלוויזיה?
‏תמיכה במודרניזציה?
‏אני פשוט פועל על פי השכל הישר.
‏אדם מתקדם מוכן לערוך שינויים.
‏בואי רק נגיד שלמדתי בשלב מוקדם מאוד
‏שחכם לא להתייחס לדברים כמובנים מאליהם.
‏כוונתך למשפחה שלך,
‏לאופן שבו היה עליהם ‏לעזוב את יוון בעת המהפכה.
‏סבך נורה, אביך נמלט כדי שלא יירו גם בו.
‏כן. נכון.
‏אתה רואה? ‏יש הרבה דברים שאנשים לא יודעים עליך.
‏אני מבטיח לך שייפו את הכול.
‏האמת היא משעממת למדי. ‏-משעממת?
‏אתה עצמך נמלטת מקורפו בארגז תפוזים.
‏לאורך ילדותך חיית בגלות, בתנועה מתמדת.
‏"גלות" היא מילה חזקה מדי, רגשנית מדי.
‏כולם חשו כך. פשוט התמודדנו עם המצב.
‏אבל זה לא היה קל, מן הסתם.
‏הטראומה של החיים בגלות ‏היא שגרמה למחלתה של אמך,
‏לדעתך?
‏איזו מחלה?
‏לפי המידע שברשותי, ‏היא סבלה מהתמוטטות עצבים.
‏היה לה לא קל,
‏אבל היא התמודדה.
‏אבל היא נלקחה מכם, לא? למוסד.
‏ואז אביך נטש את המשפחה לפתע, ‏ברח עם המאהבת שלו?
‏איני יודע מה קראת או עם מי דיברת,
‏אבל גם אמי וגם אבי
‏היו פעילים מאוד בחיי כל הילדים שלהם.
‏אם כך, זה לא נכון שלא ראית את אביך ‏בשש השנים האחרונות לחייו?
‏אם את רוצה שנישאר מיודדים, ‏מוטב שנתקדם הלאה.
‏בסדר.
‏אפשר לשאול בנוגע לחינוך שלך?
‏"אדוני".
‏אדוני.
‏מה בנוגע לחינוך שלי? ‏-גם הוא היה יוצא דופן למדי.
‏למדתי בפנימייה בבריטניה. ‏לא ברור לי מה יוצא דופן בזה.
‏למשך זמן מה, אך אז נשלחת לבית ספר בגרמניה.
‏מפני שאחיותיי התגוררו שם.
‏אחיותיך הנאציות. ‏-אלוהים אדירים.
‏אחת מהן הייתה נשואה לחבר קרוב של היטלר.
‏למדתי בבית ספר בגרמניה במשך פחות משנה
‏ואז חזרתי לבריטניה.
‏מה בדיוק את מנסה לרמוז? ‏ברור לגמרי באיזה צד תמכתי.
‏פועלי במהלך המלחמה מדבר בעד עצמו.
‏אני רק אומרת שהרקע שלך הרבה יותר מעניין ‏ומורכב ממה שאנשים מתארים לעצמם.
‏הם מתארים לעצמם משהו? ‏-אני חושבת שאנשים סקרנים.
‏גבר מרשים ונאה
‏ניצב לצדה של האישה המפורסמת ביותר בעולם.
‏מיהו?
‏ובכן, צר לי לאכזב,
‏אבל הוא באמת רק אדם פשוט
‏שחי מה שכלפי חוץ בוודאי נראה ‏כחיים מוזרים למדי,
‏אבל מבפנים הם לא ממש שונים מחיי האחרים.
‏אני חושבת שאתה בכלל לא כמו האחרים.
‏חיית כיתום מגיל צעיר מאוד,
‏אחותך האהובה ססילי, נאצית אף היא, ‏נהרגה בהתרסקות מטוס...
‏אני באמת חושב שמוטב שנתקדם הלאה.
‏איך כל זה משפיע על אדם?
‏טראומה כזאת תשפיע ללא ספק
‏על החינוך של ילדיך ושל מלך אנגליה העתידי.
‏עד כאן.
‏לדעתי, לאנשים יש זכות להכיר ‏את המנהיגים שלהם, אינך סבור כך?
‏בייחוד את אלה שאי אפשר להדיחם ‏בעזרת מערכת בחירות הוגנת.
‏אל תניח ליהירות שלי להשתלט עליי שוב.
‏לעזאזל...
‏לעזאזל!
‏קנזינגטון 8953. הלו?
‏נפגשנו...
‏כמה פעמים,
‏בכמה מקומות.
‏לאחר מכן הוא נהג לספר לי על העבודה שלו,
‏על האנשים שהוא מבלה בחברתם.
‏הוא לא הזכיר רעיה,
‏או ילדים.
‏אני מצטערת כל כך.
‏אם את באמת מצטערת ורוצה להקל את חיי...
‏כמובן.
‏יהיה עלייך לספק הצהרה רשמית
‏ולתת עדות בבית המשפט.
‏אני לא יכולה לעשות את זה. ‏אאבד את העבודה שלי, את שמי הטוב.
‏חוששני שזו דרישת החוק. ‏-לא!
‏לא.
‏אם כך, למה בדיוק התקשרת אליי ‏והסכמת לבוא הנה היום?
‏כדי להחריף את הסיוטים שלי?
‏צר לי.
‏מקורותיי מדווחים לי כעת שגברת פרקר ‏הרחיקה לכת עד כדי זימון מלצרית
‏מ"מועדון יום חמישי" ‏אל עורך הדין שלה לענייני גירושים.
‏למיטב הבנתי, המלצרית לא סיפקה ‏ראיות מוצקות במהלך הפגישה,
‏רק שמועות.
‏אף שאין ספק שאנחנו מתקרבים.
‏אסור לאפשר לזה ‏להתקדם עוד צעד אחד נוסף, מרטין.
‏לא.
‏אם גברת פרקר תצליח בתביעת הגירושים שלה,
‏בעיתונות יניחו בצורה הגיונית למדי
‏שכל דבר שעשה סגן המפקד פרקר,
‏עשה גם הדוכס מאדינבורו.
‏אנחנו לא רוצים להיות מוקפים ‏במילים כמו "בגידה" או "גירושים".
‏לא.
‏בין אם ההאשמות הללו מבוססות או לא,
‏זה ינפץ את יושרת הנישואים המלכותיים
‏ויסכן את המלוכה כולה.
‏יש לך רעיונות?
‏עמוד נוח, עמוד נוח!
‏טוב, מטלות המבוגרים שלנו הסתיימו.
‏האולימפיאדה כבר מתנהלת באופן רשמי, ‏ופירוש הדבר, רבותיי,
‏שכעת אפשר להמשיך בעניין החשוב שלנו, הסיור!
‏עומדים לרשותנו תשעה שבועות ‏מעתה ועד שנחזור הביתה.
‏בזמן הזה נבקר בחלקים המרוחקים ביותר ‏של חבר העמים הבריטי,
‏ואני מאושר לבשר לכם שבמהלך הזמן הזה,
‏לא יתלוו אלינו עיתונאים.
‏לא יהיו איתנו צלמים.
‏לא נהיה במרכז תשומת הלב העולמית!
‏ולאור זאת, למייקל יש הצעה.
‏תודה. טוב, רבותיי.
‏אני רוצה להציע משהו מעט יוצא דופן,
‏משהו שאני בטוח שאיש מאיתנו ‏לא השתתף בו בעבר,
‏תחרות גידול זקנים!
‏פטור מיוחד יינתן לתריסר הגברים
‏שכבר יש להם זקנים ‏כדי שיגלחו אותם ויתפקדו כשופטים
‏שידרגו את המאמצים של כולנו, טוב?
‏כן!
‏כיפאק... ‏-היי!
‏כיפאק... היי! ‏-היי!
‏זה לא משהו שלא ראית בעבר. ‏-אנחנו לא רוצים לראות את זה עכשיו, ביל.
‏ובכן, בחוכמתם האין סופית החליטו רבי הדרג
‏שהם רוצים שאתה תנאם בחג המולד.
‏מה? לפני מי? הגברים על הסיפון?
‏לא,
‏לפני חצי מיליארד האנשים ‏המרכיבים את חבר העמים הבריטי.
‏מלשכת היועץ הבכיר לבית המלוכה. ‏התבקשת לשאת
‏נאום לכבוד חג המולד המקביל לזה של המלכה.
‏אלף מילים, רצוי שיהיה מעודד ‏ויעורר רגשות נוצריים,
‏עם כמה שיותר התייחסויות
‏לחשיבות המשפחה ולקדושת הנישואים.
‏מה אם אני לא רוצה?
‏חוששני שלא השאירו הוראות
‏למקרה שבו תביע את דעתך בעניין הזה ‏או בכל עניין אחר.
‏בשל ענייני ותק,
‏תישאי את נאומך שנייה, ‏בשעה הרגילה, שלוש אחרי הצהריים.
‏אך בבוקר חג המולד,
‏הדוכס מאדינבורו צפוי להיות בארץ גרהם
‏שבחצי האי האנטרקטי, בהפרש עשר שעות מכאן,
‏לכן יהיה עליו להתעורר עם שחר ‏כדי לשאת את הנאום שלו.
‏אם יורשה לי לשאול, מדוע הוא נושא נאום?
‏גברתי?
‏זה לא דבר רגיל, הלא כן?
‏לא, זה אכן יוצא דופן.
‏נדמה לי שמה שהוביל לכך היה המחשבה
‏שלאור העובדה שהוד מעלתה והוד רוממותו
‏לא נראו יחד בציבור זמן רב כל כך,
‏לפחות אם ישמעו אותם יחד...
‏לא, אני מבינה. ‏זה יעביר מסר מרגיע שהכול עדיין כשורה.
‏אין צורך להגזים, גברתי. ‏-דווקא כן,
‏ואני חושבת שזה רעיון טוב.
‏תודה, מייקל.
‏אם יורשה לי לשאול, מתוך סקרנות,
‏מה פרק הזמן הארוך ביותר ‏שאתה וליידי אדין חייתם בנפרד?
‏שלושה שבועות, לדעתי.
‏והיית אומר שאתה פורח או סובל בעקבות הפרדה?
‏היא לא מוצאת חן בעינינו, גברתי.
‏הלן בעיקר מאמינה שיש מעט יתרונות
‏לזוג שחי בנפרד, שעל בעל ואישה להיות יחד.
‏כן, כמובן.
‏גברתי.
‏בראון. ‏-כן, אדוני?
‏מה העניין?
‏ספינת סיור של חיל הים האוסטרלי, "וורין", ‏שלחה אות מצוקה.
‏הם אספו סירת דיג ללא אספקת חשמל ‏שנסחפה בים במשך ימים רבים.
‏אדם אחד נותר בחיים, ‏והוא כמעט טבע כשניסה לתקן את הסירה.
‏יש לו שבר בבית החזה ואולי אף נקב בריאה,
‏ואין אף רופא על סיפון ה"וורין".
‏האיש גוסס. ‏-אנחנו כלי השיט הקרוב ביותר?
‏אוניית משא צרפתית נמצאת ‏כחמישה ק"מ רחוק יותר מאיתנו.
‏אנחנו כלי השיט הקרוב ביותר.
‏תכננו את המסלול.
‏סובבו את הספינה.
‏אנחנו מסתובבים.
‏תשעים מעלות.
‏קדימה.
‏למעלה, למעלה. הוא עולה.
‏יצבו אותו.
‏רצועות.
‏עמוד נוח.
‏משינו אותו מהמים, הוא צף ליד הסירה שלו.
‏שאר הצוות בוודאי טבע.
‏לא מצאנו את יומן הספינה, ‏לכן איננו יודעים מיהו או מניין הוא.
‏לא משנה מיהו או מניין הוא.
‏הוא פיקד על ספינה. שום דבר אחר לא משנה.
‏נזדקק לעירוי תמיסת מלח. ‏-הוא אחד מאיתנו.
‏מיד. נוזלים. עכשיו, בן אדם.
‏לא, זה לא בא בחשבון, אדוני.
‏מדוע?
‏יש לנו לוח זמנים קפדני כחלק מסיור רשמי,
‏וכדי להחזיר מישהו למקום שממנו הגיע
‏ניאלץ לשוב על עקבותינו ‏בכיוון ההפוך לחלוטין.
‏זה יגזול ימים, אולי אף שבוע שלם, ‏מלוח הזמנים החשוב שלנו.
‏אנחנו יכולים לפנות זמן.
‏התמזל מזלו של האיש הזה שהצלנו את חייו.
‏פשוט נוריד אותו ביעד הבא שלנו וזה הכול.
‏הוא ייפרד מביתו שלא לצורך,
‏ימצא את עצמו בארץ זרה עם שפה זרה,
‏רחוק ממשפחתו.
‏זאת לא הבעיה שלי.
‏כלי שיט אחר עם חובות חשובות פחות ‏אולי ימצא זמן ל...
‏מעשה צדקה רגשני.
‏מילאנו את חובותינו החשובות ‏ואנחנו נמצאים בדרכנו הביתה.
‏אפשר לומר שאנחנו בעיצומו ‏של שיט תענוגות מהולל
‏עם שפע של דלק וזמן פנוי.
‏אדוני, החלטתי כקצין הדגל היא לא.
‏והחלטתי כאדמירל הצי היא שנעשה זאת.
‏כלי השיט הזה נמצא בפיקודו ‏של אדם אחד בלבד.
‏קצין הדגל.
‏נסה להיזכר בהכשרה שלך בחיל הים ותדע זאת.
‏אני דווקא זוכר את ההכשרה שלי בחיל הים.
‏איישתי עמדות פיקוד על משחתות במהלך המלחמה,
‏אותה המלחמה שבה אתה, למיטב זיכרוני, ‏היית בתפקיד על החוף.
‏מעולם לא ניצלתי לרעה את זכויותיי ‏ואין לי כוונה להתחיל בכך כעת,
‏אבל זו היכטה המלכותית.
‏אני נמצא על סיפונה במטרה לייצג את הממלכה
‏ואני מורה לך להסתובב ‏ולהחזיר את האיש הזה הביתה.
‏"חבריי היקרים, ‏אחרי 20 שבועות עמוסי אירועים בים,
‏ביקור בחמש יבשות ‏והפלגה על פני קילומטרים רבים,
‏אני שמח לבשר ששמרנו לסוף ‏את ההרפתקה הגדולה ביותר שלנו
‏כאשר היכטה המלכותית 'בריטניה' ‏נענתה למשימת חילוץ בלב ים
‏ומשתה מהמים ניצול מסירה טרופה.
‏הרופאים המבריקים שלנו ניתחו אותו
‏ואז עשינו כל שביכולתנו להחזיר אותו ‏לביתו, אל משפחתו ואל אנשיו.
‏ואילו אנשים!
‏איזו משפחה.
‏איזה בית.
‏חברי 'מועדון יום חמישי', אם אי פעם תמאסו
‏בחייכם המשמימים בלונדון,
‏אני ממליץ לעבור מיד להתגורר באיים המיושבים
‏הנחבאים בקרבת ממלכת טונגה,
‏לבטח הדבר הכי קרוב לגן עדן על פני האדמה.
‏מעולם לא זכינו לקבלת פנים כזאת
‏או אכלנו היטב כל כך.
‏מעולם לא נתקלתי בנכונות כזאת
‏להשתחרר וליהנות.
‏ובשום מקום בעולם,
‏וכאמור עד לרגע זה סיירנו כמעט בכל פינה בו,
‏פגשנו בנשים יפות כל כך.
‏הימים האחרונים היו יוצאי דופן באמת ובתמים,
‏ובחוסר רצון רב מאוד
‏אחרי שבילינו כאן שלושה ימים, ‏אנו נאלצים להמשיך בדרכנו,
‏כשכולנו מאוהבים עד מאוד."
‏- הברון נחום, מועדון יום חמישי, ‏מסעדת ווילר, לונדון, אנגליה -
‏זה כתב ידו של בעלך, הלא כן?
‏אמרת שנזקקת לראיות.
‏הם לא נמצאים בסיור מלכותי, ‏כי אם במסיבת רווקים שאורכת חמישה חודשים.
‏זונות בכל נמל.
‏בהצלחה.
‏תודה.
‏חג מולד שמח. ‏-חג מולד שמח, הוד מעלתה.
‏שלום. תודה. ‏-תודה לאל.
‏טוב, שניכם.
‏יופי, וכעת...
‏תודה.
‏אדוארד!
‏תענוג לראותך.
‏כבר כתבת אותו?
‏לא.
‏אני ממתין להשראה שתכה בי.
‏אוכל להציע כמה קלישאות נמהרות ‏העוסקות בחג המולד ובחבר העמים הבריטי?
‏זה מה שהם רוצים שאומר. ‏התכוונתי למה שאני רוצה לומר.
‏אני מבין.
‏כבר מצאת את התחנה הלאומית? ‏-זה כמעט מוכן, אדוני.
‏איפה פיליפ בדיוק?
‏על פי העדכון האחרון שקיבלתי, בארץ גרהם. ‏-איפה זה?
‏דיקי, איפה זה ארץ גרהם?
‏באנטרקטיקה, לא?
‏זה בצפון או בדרום?
‏בצפון. ‏-אל תהיי טיפשה, אימא, זה בדרום.
‏מישהו באמת יודע?
‏כן, החוג הארקטי הוא הרי צפוני,
‏ולכן אנטרקטיקה היא לא-צפון. נכון, דיקי?
‏מה זה "לא-צפון"?
‏פתוח.
‏הגיע הזמן. ‏-יופי.
‏הוד מעלתה, הוד רוממותכם. ‏-ילדים.
‏וכעת נאום לכבוד חג המולד מאת הוד מעלתו,
‏הדוכס מאדינבורו.
‏בוקר טוב.
‏כאן "בריטניה".
‏אני נושא את דבריי אליכם ‏מקצה האוקיינוס השקט.
‏חמישים ושש מעלות דרומה ו-60 מעלות מערבה.
‏עליכם להפוך את הגלובוס על צירו ‏כדי למצוא את המקום הזה.
‏למעשה, כמה מאיתנו על סיפון היכטה המלכותית ‏אכן חשים "הפוכים" במקצת,
‏שכן מעולם לא היינו רחוקים כל כך מהבית.
‏המיקום המרוחק
‏מעניק לאדם הזדמנות יקרה מפז לחשוב
‏על חייו, על אורח חייו.
‏סיירנו ברחבי העולם ופגשנו בשלל שבטים,
‏חברות ותרבויות.
‏ניהלנו אין-ספור דיונים בשאלה ‏היכן המערכות המוצלחות ביותר
‏של ממשלה או משפט, או הדתות המעניינות ביותר.
‏הרבה ממה שראינו הדהים והרשים אותנו.
‏מן הסתם, זה גרם לנו לבחון את חיינו שלנו
‏ואת אורח חיינו,
‏את הדברים שהם לנו מובנים מאליהם.
‏זה באמת פיליפ? זה לא איזה חקיין של פיליפ?
‏מדוע? ‏-הוא פשוט נשמע משונה. שונה כל כך.
‏והנה אני, ‏מרוחק עשרות אלפי קילומטרים מלונדון,
‏מוקף מים ריקים...
‏חיים על סיפונו של כלי שיט טובים הם, ‏אך הם עלולים להיות בודדים.
‏אף שכולנו גברים יחד,
‏כל אחד מאיתנו ניצב לבדו.
‏התבקשתי לומר לך שהם מוכנים לקראתך.
‏בסדר.
‏שינויים של הרגע האחרון?
‏כן. משהו כזה. ‏-אפשר לעזור?
‏לא. תודה.
‏עוצמת האות טובה.
‏לא ממקומי ל...
‏בוא נראה אם אוכל לעשות משהו.
‏קיבלנו אישור מבית השידור, אדוני.
‏אנחנו מוכנים לקראתך, גברתי.
‏כן.
‏חג מולד שמח.
‏חג מולד שמח, הוד מעלתה. ‏-חג מולד שמח.
‏תושבי בריטניה וחבר העמים הבריטי ‏יקשיבו כעת לקולה
‏של הוד מעלתה המלכה.
‏תודה. גברתי.
‏פעם נוספת, איחולים לכבוד חג המולד ‏נשמעו ברחבי העולם,
‏נישאים על כנפיים בלתי נראות
‏של מדע המאה ה-20.
‏ומבין כל הברכות הרבות הללו ‏מכל קצוות חבר העמים הבריטי,
‏העונג הגדול ביותר היה לנו
‏מאיחוליו של בעלי
‏משטחה המרוחק והמבודד של אנטרקטיקה.
‏אני אומרת לו,
‏בשם כל בני משפחתך שהתכנסו כאן היום,
‏ברכות ואיחולים מקרב לב, ‏לכם על סיפון ה"בריטניה".
‏משפחה גדולה ומאוחדת ממתינה לך כאן,
‏ותמיד תמתין לך, היכן שלא תהיה.
‏אני רוצה גם להביע את תודתי ‏לגברים ולנשים של חבר העמים הבריטי
‏שמאמציהם בערינו הדגולות...
‏- פיליפ -
‏- זכור תמיד שיש לך משפחה -
‏הנה אתה.
‏אתה בסדר?
‏בסדר גמור.
‏הנאום שלה.
‏מה איתו?
‏נוגע ללב. נוגע ללב באופן מפתיע.
‏לא ציפיתי לזה.
‏עליי אף להודות שחשתי מעט...
‏געגועים הביתה?
‏כן.
‏אני מבין.
‏תרגום כתוביות: טלי מיכאלי